Aliens Vs Predator 2
Computer:	300 MHz, 3D grafik
Harddisk:	90 MB
Websted:	www.sierrastudios.com/ games/aliensvspredator2

Hvis du er til uhygge, spænding og science fiction, så er denne demo noget, du bør kigge på. Men den er ikke for sarte sjæle. Spændingen er i top og neglene i bund.

Når spillet er installeret, kan du åbne det enten via genvejen på skrivebordet, eller via Start-menuen under Programmer. Vælg Fox Interactive og derefter Alien versus Predator 2 Demo og så igen Alien versus Predator 2 Demo.

Du får nu en menu hvor du har to muligheder:

SINGLE PLAYER: 
Her sætter du spillet i gang.
OPTIONS: 	
Her er der fire punkter:
CONTROLS: 
	 Her får du en liste over tasternes funktioner. Herunder får du en liste med de vigtigste
GAME: 
	 Her kan du ændre på nogle af effekterne. For eksempel hvor meget billedet skal simulere at dit hoved vipper, mens du går.
GRAPHICS: 
	 Her kan du justere opløsning og detaljer i grafikken.
SOUND: 
	 Her justerer du lyden.

De vigtigste taster:
Frem:	
W
Baglæns:	
S
Til venstre:	
A
Til højre:	
D
Drej til venstre:	
Pil til venstre
Drej til højre:	
Pil til højre
Hop:	
Mellemrum
Skyd1:	
Venstre musetast
Skyd2:	
Højre musetast (ekstra våben)
Anvend/åbn/saml op:	
E
Vælg nyt våben:	
1-9
Kig op:	
Home
Kig ned:	
End

Du skal nu klikke på SINGLE PLAYER. Nu får du en menu hvor du kun kan vælge MARINE. Og så skal du vælge sværhedsgrad. Hvis du ikke er rutineret i 3D-skydespil, så bør du vælge Easy. Senere kan du prøve dig med Normal og Hard.

Nu skal du klikke på Launch, så går spillet i gang.

Som i de fleste andre 3D-skydespil ser du spillets verden med hovedpersonens øjne. Det er ham, du skal styre. Foran dig ser du hans hænder og våben. Gå rundt i gangene, se dig for, og saml eventuelt ting op, som du måske kan bruge. Hvis du skal igennem en dør, så peg på tasterne ved dens side og tryk på E. Men husk, at det langt fra er alle døre du kan åbne.

Der er ikke mange råd at give, andet end at du bør væbne dig med både opmærksomhed og tålmodighed. Det vælter ikke konstant rundt med uhyrer. Men pludselig så er de der. God jagt!